ລີເບຍ ຍຶດກຳປັ່ນ ລຳລຽງ ນ້ຳມັນດິບ ຈາກ ທະຫານບ້ານ ໄດ້ແລ້ວ (ວີດີໂອ)
ເຈົ້າ​ໜ້າ​ທີ່​​ລີ​ເບຍກ່າ​ວວ່າ ກຳລັງ​ຂອງ​ຕົນ ຢຶດກຳ​ປັ່ນ​ບັນທຸກ​ນ້ຳມັນ​ດິບ ຈາກ​​ພວກ​ທະຫານ​ບ້ານ ຫົວແບ່ງແຍກ ​ທີ່ຝ່າຝືນຕໍ່ຄຳສັ່ງຫ້າມ ຂອງ​ລັດຖະບານ ​​ໄດ້ແລ້ວ.
ເຈົ້າໜ້າທີ່ຂອງລີເບຍກ່າວວ່າ ກອງກຳລັງຂອງຕົນໄດ້ສະກັດ ກັ້ນກຳປັ່ນບັນທຸກນ້ຳມັນດິບ ທີ່ພວກທະຫານບ້ານ ຫົວແບ່ງ ແຍກພະຍາຍາມສົ່ງອອກ ຊຶ່ງເປັນການຝ່າຝືນ ຕໍ່ຄຳສັ່ງຫ້າມ ຂອງລັດຖະບານນັ້ນ ລັດຖະມົນຕີວັດທະນະທຳ ແລະໂຄສົກລັດຖະບານລີເບຍ ທ່ານ Habib Al-Ameen ໄດ້ກ່າວໃນວັນຈັນວານນີ້ວ່າ ກອງທັບເຮືອຂອງລີເບຍ ຍຶດເອົາກຳປັ່ນລຳດັ່ງກ່າວ ໄດ້ ຢ່າງປອດໄພແລ້ວ ທ່ານ Al-Ameen ໄດ້ກ່າວວ່າ: ກຳປັ່ນບັນທຸກນ້ຳລຳດັ່ງກ່າວໄດ້ຈອດຢູ່ເມືອງທ່າ As-Sidra ທາງພາກຕາເວັນອອກ ຂອງປະເທດ ທີ່ຄວບຄຸມໂດຍພວກທະຫານບ້ານ ນັບແຕ່ວັນເສົາແລ້ວນີ້ເປັນຕົ້ນມາ ນາຍົກລັດຖະມົນຕີລີເບຍ ທ່ານ Ali Zeidan ໄດ້ກ່າວໃນວັນຈັນວານນີ້ວ່າ ກອງທັບ ເຮືອ ອງລີເບຍໄດ້ນຳພາກຳປັ່ນບັນທຸກນ້ຳມັນລຳນີ້ ໄປຍັງທ່າກຳປັ່ນໃນພາກຕາເວັນ ຕົກຂອງປະເທດ ທີ່ຄວບຄຸມໂດຍລັດຖະບານ ໂຄສົກຂອງພວກກະບົດໄດ້ປະຕິເສດວ່າ ຕົນໄດ້ສູນເສຍການຄວບຄຸມກຳປັ່ນລຳນີ້ແລ້ວ ກຳປັ່ນ Morning Glory ແມ່ນປັກທຸງເກົາຫຼີເໜືອ ແຕ່ຍັງບໍ່ທັນເປັນທີ່ແຈ້ງຂາວເທື່ອວ່າ ຜູ້ໃດແທ້ເປັນເຈົ້າຂອງກຳປັ່ນລຳນີ້ ແຫຼ່ງຂ່າວດ້ານການຂົນສົ່ງກ່າວວ່າ ມັນເປັນການປັກ ທຸງເພື່ອເຫັນແກ່ຄວາມສະດວກສະບາຍ ຍ້ອນບໍ່ຢາກເປີດເຜີຍວ່າ ຜູ້ໃດເປັນເຈົ້າຂອງ ໃນວັນຈັນວານນີ້ ເຊັ່ນດຽວກັນ ສະພາລີເບຍ ໄດ້ສັ່ງໃຫ້ກອງກຳລັງພິເສດໄປປະຕິບັດງານ ພາຍໃນນຶ່ງອາທິດ ເພື່ອປົດປ່ອຍ ທ່າກຳປັ່ນທັງໝົດທີ່ພວກກະບົດຄວບຄຸມຢູ່ໃນເຂດພາກ ຕາເວັນອອກທີ່ມີຄວາມຫຼໍ່ແຫຼມຂອງປະເທດ